6
Bero ma Kani ma Wanwang’u ka Wabedikra Karacelo ku Jukristo Wadwa?
Kadok ukwayu nia wakadh kud i lum, i thoi, i koth, i ng’ico kunoke i ceng’ m’urieny hai, wacokra i coko mwa mi Jukristo kubang’ nindo ne. Kadok gikwo i can kunoke giol ing’ei timo tic migi ma kubang’ ceng’, pirang’o Jumulembe pa Yehova gibed gi ii nicokiri karacelo ku juyic wagi?
Dikiri karacelo konyowa nibedo ma ber i kwiocwiny i kindwa. Jakwenda Paulo uyero pi dhanu ceke ma wadikra kugi karacelo i cokri mwa nia ng’atuman iye pidi pi wadi. (Juebrania 10:24) Thelembe mi wec maeno utie nia “wadieng’ cuu mandha,” niwacu ukwayu ni ng’eyo ng’atuman i kind umego ku nyimego mwa. Pieno, wec pa Jakwenda Paulo eno ubeketho cwinywa nia wabed wadieng’ pi jumange. Ka wabetimo kero ning’eyo juruot mange mi Jukristo wadwa, wabinwang’u nia jumoko i kindgi ubenyego ku peko m’urombo ku mwa man gibevoyo peko ne man nia gicopo konyowa ninyego bende ku peko mwa.
Dikiri karacelo konyowa nibedo ku ribri ma beco i kindwa. I coko mwa, wadikra karacelo ku dhanu ma wang’eira kugi kende kende ngo ento ku dhanu ma gitie bende jurimbwa mandha. Saa mange warombo karacelo pi ninambu kunoke nibedo i foyo. Wanwang’u bero ma kani ka wadikra karacelo kumeno? Ekonyowa nineno umego mwa ni dhanu ma pigi tek i kwo mwa man nimedo kero i mer mwa. Pieno, kan umego mwa ginwang’iri ku peko, watie ayika pi nikonyogi kum gitie jurimo mwa mandhandha. (Lembrieko 17:17) Ka wabedikra karacelo ku dhanu ceke mi cokri mwa, wanyutho nia “wabekungra [wabegwokra] i kindwa ng’atuman ku wadi.”
Wabeketho cwinyi nia ing’ii dhanu m’ubetimo yeny pa Mungu re m’ubed jurimoni. Ibinwang’u jurimo ma kumeno i kind Jumulembe pa Yehova. Kacopre, wakwayu nia kud iwek gin moko uceri nidikiri karacelo kudwa.
Pirang’o dikiri karacelo i coko mi Jumulembe pa Yehova tie pi bero mwa giwa?
Icopo maru ibin i coko mwa awene kara ing’ei cokri mwa?
unk luo_Latn luo_Latn luo_Latn luo_Latn luo_Latn luo_Latn luo_Latn